6.12.2022
FI
Euroopan unionin virallinen lehti
C 465/15 Tiistai 3. toukokuuta 2022
71. katsoo, että YKP:hen olisi sisällytettävä uudessa yhteisessä maatalouspolitiikassa käyttöön otetun kaltainen sosiaalinen ehdollisuus, jossa voidaan määrätä seuraamuksia kalastusalusten omistajille, vesiviljelyalan tuottajille ja muille EMKVR:n edunsaajille, jos nämä eivät takaa asianmukaisia työoloja kaikille työntekijöilleen, myös kausityöntekijöille ja siirtotyöläisille; korostaa, että tämä sosiaalinen ehdollisuus on olennaisen tärkeää, jotta voidaan suojella kalastus- ja vesiviljelyalan työntekijöiden ihmisarvon suojelua työpaikalla ja sosiaalisia oikeuksia ja edistää sosiaalisen oikeudenmu­ kaisuuden saavuttamista kaikille;
72. katsoo, että parempi työsuhdeturva, työturvallisuus, terveet valtameret, jotka tarjoavat parempia ansiotuloja, ja sosiaaliturva kalastus- ja vesiviljelyalalla ovat olennaisen tärkeitä naisten ja nuorempien sukupolvien houkuttelemiseksi ja siten sen nuorentumisen ja jatkuvuuden varmistamiseksi;
73. pitää myönteisenä naisten roolia kestävän kalastuksen ja vesiviljelyn arvoketjuissa ja kehottaakin takaamaan heille ihmisarvoiset työolot, samapalkkaisuuden, sosiaaliturvan sekä näkyvyyden ja edustuksen päätöksentekorakenteissa ja -prosesseissa;
74.
palauttaa mieliin, että kalastuksella ja vesiviljelyllä on keskeinen tehtävä työpaikkojen luomisessa ja talouden tukemisessa EU:n monilla alueilla ja että monissa rannikko- ja saariyhteisöissä, erityisesti syrjäisimmillä alueilla, yli puolet paikallisista työpaikoista on näillä aloilla;
75. korostaa, että kalastus- ja vesiviljelyalan kestävyyden, kilpailukyvyn ja taloudellisen suorituskyvyn parantamiseksi on varmistettava tasapuoliset toimintaedellytykset EU:n toimijoille globaalissa taloudessa ja keskityttävä ammatilliseen koulutukseen, elinikäiseen oppimiseen, tämän koulutuksen tunnustamiseen Euroopan tasolla, neuvontapalveluihin sekä teknisen ja tieteellisen tiedon ja innovatiivisten käytäntöjen levittämiseen ja tunnustettava toimialajärjestöjen panos;
76. korostaa tarvetta lisätä kalastustuotteiden, erityisesti pienimuotoisesta kalastuksesta saatavien tuotteiden, arvoa ensimyynnissä, jotta voidaan lisätä kalastajien tuloja ja palkkoja;
77. kehottaa komissiota kehittämään uusia kestävän meri- ja rannikkomatkailun muotoja, edistämään matkailutoi­ minnan uusia muotoja, tarjoamaan uusia tulovirtoja ja lisäämään ympärivuotista työllisyyttä, jotta lisätään meri- ja rannikkoalueiden arvoa ja samalla suojellaan ympäristöä ja sinistä kulttuuriperintöä ja säilytetään merten ja rannikko­ alueiden elinympäristöt; korostaa kiertotalouden merkitystä matkailualalla kehitettäessä kestävämpiä käytäntöjä, jotka hyödyttävät paikallista kehitystä; toteaa, että matkailualan olisi tehtävä yhteistyötä rannikkoyhteisöjen kanssa ja että se tarvitsee tukea infrastruktuurin tehokkuuden ja kestävyyden sekä meriliikenteen ja matkailukohteiden kilpailukyvyn lisäämiseksi;
78. toteaa, että rannikkomatkailulla voi olla myönteisiä vaikutuksia kehitysmaihin mutta massaturismistrategioiden kehittäminen voi olla haitallista, heikentää paikallisten kuluttajien elintarvikkeiden saanti- ja kulutusmahdollisuuksia ja olla tuhoisaa meriympäristölle ja kulttuuri-identiteetille; kehottaa EU:ta edistämään oikeudenmukaisia ja vähävaikutteisia matkailumalleja;
79. painottaa tarvetta säilyttää luonnonpääomamme ja -perintömme kestävän matkailun (kuten ekomatkailun) kannustamiseksi ja kehottaa jäsenvaltioita suojelemaan biologista monimuotoisuutta toteuttamalla kiireellisesti merten suojelutoimia, myös rajat ylittäviä toimia, meri- ja rannikkoekosysteemien suojelemiseksi, ennallistamiseksi ja edistämiseksi myös merialueita koskevien Natura 2000 -verkostojen kautta;
80. kehottaa komissiota sisällyttämään kestävän meri-, saari- ja rannikkomatkailun asiaan liittyviin toimiin ja ohjelmiin, tukemaan aloitteita, joilla kannustetaan rannikko-, meri- ja merenkulkumatkailun monipuolistamista, ja auttamaan vähentämään matkailutoiminnan ja työllisyyden kausiluonteisuutta; korostaa, että on kerättävä laadukkaampaa tietoa virkistyskalastusmatkailun vaikutuksesta rannikkoalueiden ja saarien talouteen;
81. painottaa sinisen talouden merkitystä syrjäisimmille alueille ja erityisesti niiden matkailualoille; kehottaa siksi komissiota luomaan erityisesti syrjäiseen sijaintiin ja saaristoluonteeseen liittyviä vaihtoehtoja koskevan liikenneohjelman (POSEI Transport), jolla vastataan saarten ja syrjäisimpien alueiden tarpeisiin suoremmin ja tuetaan joidenkin niille suuntautuvien kaupallisten reittien liikennöintiä;